**INFORMACIJA APIE VALSTYBINIO ATLIEKŲ TVARKYMO PLANO ĮGYVENDINIMO 2014–2020 M.**

**PRIEMONIŲ VYKDYMĄ 2019 METAIS**

**JONIŠKIO RAJONO SAV.**

|  |  |  |  |  |
| --- | --- | --- | --- | --- |
| **Uždaviniai** | **Priemonės pavadinimas** | **Atsakingi vykdytojai** | **Informacija apie priemonės vykdymą 2018 m.** | **Informacija apie priemonės vykdymą 2019 m.** |
| 2.3. sukurti komunalinių biologiškai skaidžių atliekų tvarkymo pajėgumus | 2.3.1. gyventojams ar kitiems asmenims (pavyzdžiui, gėlių parduotuvėms, kapinėms ir kita), kurių atliekų tvarkymą organizuoja savivaldybės, užtikrinti žaliųjų atliekų surinkimą ir tvarkymą arba tokių atliekų tvarkymą susidarymo vietoje | savivaldybės | Joniškio ir Žagarės miestuose vykdytas atliekų surinkimas apvažiavimo būdu kas antrą savaitę nuo balandžio 15 d. iki gruodžio 1 d. (per 2018 m. iš 1443 individualių valdų surinkta 718,85 t BSA. Į ŽAKA individualiai pristatyta 209,6 t). 2986 individualių valdų savininkai kompostuoja BSA išdalintose kompostavimo dėžėse. | Joniškio rajono individualių valdų gyventojams buvo nupirkta ir išdalinta 2986 vnt. 600 litrų talpos kompostavimo dėžių ir 1792 vnt. 140-240 litrų talpos biologiškai skaidžių atliekų surinkimo konteineriai.  2019 m. pradėtos eksploatuoti projekto „Komunalinių atliekų rūšiuojamojo surinkimo infrastruktūros plėtra Šiaulių regione“ metu įrengtos pusiau požeminės konteinerių stovėjimo aikštelės, kuriose pastatyti 24 vnt. 1600 l talpos pusiau požeminiai konteineriai  Prie kapinių pastatyti konteineriai žaliosioms atliekoms surinkti.  Gyventojai žaliąsias atliekas gali pristatyti į žaliųjų atliekų kompostavimo aikštelę, adresu Ramonų pl. 2, Bariūnų k., Joniškio r. |
|  | 2.3.3. įrengti mechaninio biologinio arba mechaninio apdorojimo įrenginius, kuriuose būtų atskiriamos ir apdorojamos arba perduodamos toliau apdoroti biologiškai skaidžios atliekos | savivaldybės | Valstybiniame atliekų tvarkymo 2014-2020 metų plane nustatytas didžiausias leistinas šalinti komunalinių BSA kiekis Joniškio rajono savivaldybei 2018-2019 metais – 2,609 tūkst. t / m.  Iš Joniškio r. sav. 2018 m. atvežto mišrių komunalinių atliekų srauto po mechaninio biologinio apdorojimo regioniniame sąvartyne pašalinta – 1622,4 t. | 2019 metais Šiaulių regione buvo eksploatuojami mechaninio rūšiavimo ir biologinio apdorojimo įrenginiai.  2019 m. mišrios komunalinės atliekos į Šiaulių regiono nepavojingų atliekų sąvartyną nebepateko, kadangi visos buvo apdorojamos MBA įrenginiuose. Po apdorojimo gautos biologiškai skaidžios atliekos kompostuojamos. |
|  | 2.3.5. organizuoti maisto / virtuvės atliekų rūšiuojamąjį surinkimą ir (ar) individualų kompostavimą, įrengti pakankamus pajėgumus šioms maisto / virtuvės atliekoms apdoroti | savivaldybės |  | Šiaulių regiono gyventojai jau nuo 2013 m. yra aprūpinti biologiškai skaidžių atliekų surinkimo konteineriais, dalis maisto ir virtuvės atliekų (vaisiai, daržovės, kt.) jau yra faktiškai surenkamos ir tvarkomos kompostuojant Šiaulių regione esančiose kompostavimo aikštelėse. Todėl atsiradus reikalavimui nuo 2020 m. rinkti maisto ir virtuvės atliekas, planuojama išplėsti esamą biologiškai skaidžių atliekų surinkimą.  Vadovaujantis LR Aplinkos ministro 1999-07-14 d. įsakymu Nr. 217 „Dėl atliekų tvarkymo taisyklių patvirtinimo“, nustatytais reikalavimais maisto ir virtuvės atliekų surinkimui, maisto ir virtuvės atliekos turi būti renkamos miestuose, kuriuose yra daugiau nei 50 000 gyventojų.  Siekiant išanalizuoti susidarančius Šiaulių regiono maisto ir virtuvės atliekų kiekius ir galimybes pradėti atskirą maisto ir virtuvės atliekų surinkimą, atlikta maisto ir virtuvės atliekų surinkimo ir sutvarkymo Šiaulių regiono savivaldybėse galimybių studija. Pasiūlytos 4 alternatyvos. Įvertinus įvairias maisto ir virtuvės atliekų surinkimo bei tvarkymo alternatyvas Šiaulių regione, aplinkosauginė ir ekonominė analizė parodė, kad efektyviausia yra surinktas maisto ir virtuvės atliekas transportuoti į Šiaulių regiono MBA įrenginius. Ten šias bioskaidžias atliekas smulkinti, maišyti ir, esant poreikiui, papildomai pridėti smulkintų žaliųjų atliekų. |
|  | 2.3.6. teikti finansinę paramą bandomiesiems biologiškai skaidžių atliekų rūšiuojamojo surinkimo (ir tvarkymo) projektams, apimantiems visuomenės švietimą ir gerosios praktikos sklaidą | Aplinkos ministerija, savivaldybės | Apie BSA rūšiavimą ir tvarkymą parengti pranešimai išspausdinti Šiaulių regiono spaudoje, informaciniai pranešimai publikuoti internetinėje savivaldybės ir ŠRATC svetainėse, transliuoti informaciniai reportažai, autorinės laidos per televiziją. | Apie biologiškai skaidžių atliekų rūšiuojamųjų priemonių įsigijimą, dalijimą parengti pranešimai, komentarai, straipsniai, kurie publikuoti Šiaulių regiono spaudoje, internetinėje žiniasklaidoje, sukurti ir transliuoti informaciniai reportažai, autorinės laidos per televiziją.  Savivaldybė ir VšĮ „Šiaulių regiono atliekų tvarkymo centras“ (ŠRATC) nuolat savo lėšomis ir iniciatyva atliko visuomenės švietimą, skatinantį vengti atliekų susidarymo, o susidarius – jas tinkamai rūšiuoti ir/ar tvarkyti jų susidarymo vietoje. Šalia esančio regioninio sąvartyno, pastatyti komunalinių atliekų apdorojimo įrenginiai. Kitos viešinimo priemonės: pastatytas nuolatinis aiškinamasis stendas, informacinis stendas. |
| 2.4. plėtoti rūšiuojamojo atliekų surinkimo sistemas | 2.4.1. pastatyti nustatytais atstumais reikiamą kiekį antrinių žaliavų surinkimo konteinerių arba taikyti kitas antrinių žaliavų surinkimo priemones | savivaldybės | Joniškio r. savivaldybėje 2018 m. sėkmingai vykdyta pakuočių atliekų rūšiuojamojo surinkimo paslauga. Savivaldybės gyventojai 100 % aprūpinti pakuočių atliekų surinkimo konteineriais. Atliekami infrastruktūros atnaujinimo darbai pagal priemonę Nr. 05.2.1-APVA-R-008 ,,Komunalinių atliekų tvarkymo infrastruktūros plėtra“ | Projekto vykdytojas, VšĮ „Šiaulių regiono atliekų tvarkymo centras“, kartu su projekto partneriais, Šiaulių regiono savivaldybėmis, iki 2020 m. pabaigos numato įgyvendinti investicinį projektą „Komunalinių atliekų rūšiuojamojo surinkimo infrastruktūros plėtra Šiaulių regione“. Projekto įgyvendinimo metu, atsižvelgiant į Savivaldybės administracijos direktoriaus 2016-08-10 įsakymu Nr. A-720 patvirtintą komunalinių atliekų surinkimo aikštelių prie daugiabučių namų Joniškio ir Žagarės miestuose sąrašo ir jų išdėstymo schemą (toliau – Schema) su patikslinimais, Joniškio rajono savivaldybės teritorijoje įrengė 24 vnt. pusiau požeminių konteinerių aikštelių ir pastatė 148 vnt. pusiau požeminių (1,6 m3, 3 m3 ir 5 m3 talpos) konteinerių, skirtų mišrių komunalinių, popieriaus ir kartono, stiklo, plastiko ir metalo, tekstilės ir biologiškai skaidžių atliekų surinkimui. |
|  | 2.4.2. didinti didelių gabaritų atliekų surinkimo aikštelių skaičių arba taikyti kitas atliekų surinkimo priemones (pavyzdžiui, apvažiuojant) | savivaldybės | Savivaldybės teritorijoje yra pastatyta didelio gabarito atliekų surinkimo aikštelė. Paslaugų teikėjas 2 kartus per metus surenka didelio gabarito atliekas apvažiavimo būdu pagal patvirtintą grafiką. | Joniškio rajono savivaldybės teritorijoje yra įrengta didelių gabaritų atliekų surinkimo aikštelė ir eksploatuojamas atliekų priėmimo punktas.  Paslaugų teikėjas 2 kartus per metus surenka didelio gabarito atliekas apvažiavimo būdu pagal patvirtintą ir viešai skelbiamą grafiką.  Apie šių atliekų surinkimą ir priėmimą skelbiama savivaldybės, ŠRATC internetinėje svetainėje, seniūnijose, vietinėje spaudoje, televizijoje, reklaminėse skrajutėse ir kitose informavimo priemonėse. |
|  | 2.4.3. regioniniuose ir savivaldybių atliekų tvarkymo planuose numatyti ir taikyti buityje susidarančių pavojingųjų ir tekstilės atliekų surinkimo priemones, taip pat ir surinkimą apvažiuojant | savivaldybės | Numatytas tekstilės atliekų surinkimas nuo 2019 m. III ketvirčio, atnaujinus atliekų surinkimo aikšteles pagal priemonę Nr. 05.2.1-APVA-R-008 ,,Komunalinių atliekų tvarkymo infrastruktūros plėtra“ prie daugiabučių gyvenamųjų namų Joniškyje ir Žagarėje.  Paslaugų teikėjas 2 kartus per metus surenka pavojingas atliekas apvažiavimo būdu pagal patvirtintą grafiką, arba atliekų turėtojas pristato pavojingas atliekas į DGASA. | Joniškio rajono savivaldybės gyventojai pavojingąsias buities ir tekstilės atliekas nemokamai gali pristatyti į didelių gabaritų atliekų surinkimo aikštelę. |
| 3.1. užtikrinti, kad visiems atliekų turėtojams būtų sudarytos sąlygos naudotis viešąja komunalinių atliekų tvarkymo paslauga | 3.1.1. visiems atliekų turėtojams teikti viešąją komunalinių atliekų tvarkymo paslaugą, atitinkančią minimalius kokybės reikalavimus, kuriuos nustato Aplinkos ministerija | savivaldybės | Paslauga teikiama. | Atliekų turėtojams teikiama viešoji komunalinių atliekų tvarkymo paslauga atitinka minimalius kokybės reikalavimus. |
| 6.1. didinti visuomenės sąmoningumą atliekų tvarkymo srityje | 6.1.2. šviesti ir informuoti visuomenę regioniniu lygiu: pristatyti komunalinių atliekų tvarkymo sistemą (akcentuoti kaip visumą), esamą surinkimo ir tvarkymo infrastruktūrą, pasirinktą apmokestinimą, gyventojų teises ir pareigas, galimybes rūšiuoti atliekas | regioniniai atliekų tvarkymo centrai, savivaldybės | Įgyvendinant šią priemonę, 2018 m. parengti 5 informaciniai straipsniai rajono spaudoje, 2 informaciniai pranešimai internetinėje žiniasklaidoje, parengta ir patalpinta informacija Joniškio r. sav. tinklapyje – 3 vnt., organizuota ir dalyvauta savivaldybės organizuotuose renginiuose, visuomenės švietimo projektuose – 1 vnt.  Reguliariai atnaujinama ŠRATC internetinė svetainė, kurioje skelbiama aktuali informacija apie įstaigos veiklą, komunalinių atliekų tvarkymo sistemą, atskirus jos objektus, komunalinių atliekų surinkimą ir tvarkymą. Informaciniai pranešimai atliekų tvarkymo tema skelbiami ir rajonų savivaldybių internetinėse svetainėse. Nuolat atnaujinamas ŠRATC profilis socialiniame tinkle FACEBOOK, kuriame skelbiama aktuali informacija, vyksta diskusijos atliekų tvarkymo klausimais. | Įgyvendinant šią priemonę, 2019 m. parengti 3 informaciniai straipsniai rajono spaudoje, 6 informaciniai pranešimai internetinėje žiniasklaidoje, parengta ir patalpinta informacija Joniškio r. sav. tinklapyje – 6 vnt. transliuota 11 informacinių laidų per regioninę televiziją.  Įgyvendintas regioninis 1-12 klasių moksleivių piešinių konkursas, skirtas atliekų mažinimo savaitei paminėti  2019 m. aplankytos dvi Joniškio r. ugdymo įstaigos.  Naujienų portale www.etaplius.lt sukurtoje rubrikoje „Atliekų tvarkymas“ reguliariai talpinami straipsniai apie atliekų tvarkymą ir surinkimą Šiaulių regiono gyventojams, parengti 43 straipsniai.  Nuolat atnaujinama informacija ŠRATC tinklapyje, naujienų skiltyje 2019 m. paskelbti 102 informaciniai pranešimai ir skelbimai aktualiais atliekų tvarkymo klausimais. Socialiniame tinke Facebook nuolat talpinama aktuali informacija, atsakoma į gyventojų klausimus, taip pat siekiant savo skelbiamu turiniu sudominti gyventoju buvo organizuoti 6 konkursai.  2019 m. liepos mėn. Šiaulių regiono gyventojai buvo pakviesti į ekskursiją po Šiaulių regiono nepavojingų atliekų sąvartyną, kvietimu pasinaudojo ir į sąvartyną atvyko 19 Šiaulių regiono gyventojų. Dalyvauta festivalyje ,,Naisių vasara” kuriame, gyventojus supažindinome su atliekų tvarkymo infrastruktūra bei teisingu atliekų rūšiavimu. |
|  | 6.1.3. bendradarbiaujant su nevyriausybinėmis organizacijomis, rengti ir įgyvendinti bendrus visuomenės švietimo ir informavimo atliekų prevencijos ir atliekų tvarkymo klausimais projektus | Aplinkos ministerija, nevyriausybinės aplinkosaugos organizacijos, savivaldybės | 1. 2018 m. liepos mėn. buvo vykdomas projektas su Žagarės regioninio parko direkcija ir Atliekų tvarkymo centru.  2. 2018 m. įgyvendintas visuomenės švietimo ir informavimo projektas kartu su VšĮ „PTO“ ir VšĮ „Žaliasis taškas“  3. Vykdytos ekologinio švietimo pamokėlės rajono mokymo įstaigose. | Priemonė vykdoma, bendradarbiaujama su nevyriausybinėmis organizacijomis. |
| 6.2. tobulinti valstybės ir savivaldybės institucijų darbuotojų kompetenciją atliekų tvarkymo klausimais | 6.2.1. dalyvauti tarptautiniuose renginiuose ir konferencijose, seminaruose, darbiniuose susitikimuose; organizuoti susitikimus su kitų valstybių institucijomis, organizuoti bendrus renginius su savivaldybių, atliekų surinkėjų ir tvarkytojų asociacijomis, skleisti gerąją bendradarbiavimo patirtį Aplinkos apsaugos agentūros interneto svetainėje | Aplinkos ministerija, Aplinkos apsaugos agentūra, savivaldybės | Nuolat dalyvaujama įvairiose konferencijose, seminaruose, tarptautiniuose renginiuose. | 2019 m. aktyviai dalyvauta Lietuvos regioninių atliekų tvarkymo centrų veikloje, įvairiuose seminaruose ir konferencijose. Susipažinta su kitų šalių praktika tvarkant atliekas (pažintinė išvyka 2019 m. birželio 25-28 dienomis Vokietijoje, kurios metu dalintasi gerąją praktika įvairių atliekų surinkimo bei tvarkymo srityje, atliekų apdorojimo galimybėmis mechaninio biologinio apdorojimo įrenginiuose, domėtasi vykdomomis iniciatyvomis, kurių metu keičiamasi nebereikalingais, tačiau naudoti tinkamais daiktais), dalyvauta verslo ir pasiekimų parodoje „Šiauliai’19“, konferencijoje-diskusijų forume „Atliekų tvarkymas 2019“. |